Kamu bisa jelasin ke aku soal Kambing Duyung (buruj) dalam bahasa melayu?

Kambing Duyung, Kambing Laut, Kambing, Jadi ( al-Jady), Makara, Mangkara, atau Mengkara ( makara), atau Kaprikorn, Kaprikornus atau Capricornus (Cap) ialah sebuah buruj dalam zodiak; buruj ini kerap dipanggil Kaprikorn, terutamanya apabila merujuk tanda astrologi yang sepadan. Lambangnya ialah  (Unicode ♑).

Capricornus ialah salah sebuah daripada 88 buah buruj moden, dan juga merupakan salah sebuah daripada 48 buah buruj yang disenaraikan oleh ahli astronomi abad ke-2, Ptolemy. Mengikut sempadan modennya, buruj ini disempadani oleh Aquila (Helang), Sagittarius (Pemanah), Miscroscopium (Mikroskop), Piscis Austrinus (Ikan Selatan), dan Aquarius (Timba). Buruj ini terletak di sebuah kawasan langit yang dipanggil Laut atau Perairan, terdiri daripada banyak buruj yang berkaitan dengan air seperti Aquarius, Pisces, dan Eridanus. Buruj ini merupakan buruj zodiak terkecil.